DA Den Europæiske Unions Tidende C 111/1

Oplysning fra Kommissionen om meddelelser fra medlemsstaterne i tilfælde af manglende gensidighed i henhold til artikel 1, stk. 4, litra a), i Rådets forordning (EF) nr. 539/2001 som ændret ved Europa-Parlamentets og Rådets forordning (EU) nr. 1289/2013

(2014/C 111/01)

I. Retsgrundlag

I henhold til artikel 1, stk. 4, litra a), i Rådets forordning (EF) nr. 539/2001 af 15. marts 2001 om fastlæggelse af listen over de tredjelande, hvis statsborgere skal være i besiddelse af visum ved passage af de ydre grænser, og listen over de tredjelande, hvis statsborgere er fritaget for dette krav (1), som ændret ved Europa-Parlamentets og Rådets forordning (EU) nr. 1289/2013 (2), skal de berørte medlemsstater skriftligt underrette Europa-Parlamentet, Rådet og Kommissionen inden for 30 dage efter den dato, hvor et tredjeland, der er anført i bilag II, gennemfører visumpligt, eller hvis visumpligten, der gjaldt den 9. januar 2014, stadig er gyldig, inden for 30 dage fra den dato.

Oplysninger om denne meddelelse offentliggøres straks af Kommissionen i Den Europæiske Unions Tidende med oplysninger om datoen for gennemførelsen af visumpligten, og hvilke typer rejsedokumenter og visa der er omfattet.

De nuværende oplysninger er baseret på de meddelelser, der er modtaget fra medlemsstaterne i henhold til ovennævnte artikel 1, stk. 4, litra a).

Ansvarsfraskrivelse: Europa-Kommissionens offentliggørelse af oplysninger om meddelelser fra medlemsstaterne om gensidighed på visumområdet forpligter ikke automatisk Europa-Kommissionen til at anerkende en situation med manglende gensidighed på visumområdet, jf. bestemmelserne i artikel 1, stk. 4, litra a), i forordning (EF) nr. 539/2001 som ændret ved forordning (EU) nr. 1289/2013.

II. Oplysninger om meddelelser fra de berørte medlemsstaterne, herunder om datoen for gennemførelsen af visumpligten og de berørte typer rejsedokumenter

Kommissionen har modtaget meddelelser fra fem medlemsstater:

— Bulgarien— meddelelse fremsendt den 7. februar 2014

— Kroatien— meddelelse fremsendt den 7. februar 2014

— Cypern— meddelelse fremsendt den 7. februar 2014

— Polen— meddelelse fremsendt den 4. februar 2014

— Rumænien— meddelelse fremsendt den 5. februar 2014

BULGARIEN

Tredjeland opført på listen i bilag II til forordning (EF) nr. 539/2001 om gennemførelse af visumpligten Dato for gennemførelse af visumpligten Typer rejsedokumenter og visa, der er omfattet af visumpligten Amerikas Forenede Stater Siden Bulgariens tiltrædelse af EU den 1. januar 2007 Bulgarske statsborgere, der er indehavere af bulgarske pas Australien Siden Bulgariens tiltrædelse af EU den 1. januar 2007 Bulgarske statsborgere, der er indehavere af bulgarske pas Canada Siden Bulgariens tiltrædelse af EU den 1. januar 2007 Bulgarske statsborgere, der er indehavere af bulgarske pas

KROATIEN

Tredjeland opført på listen i bilag II til forordning (EF) nr. 539/2001 om gennemførelse af visumpligten Dato for gennemførelse af visumpligten Typer rejsedokumenter og visa, der er omfattet af visumpligten Amerikas Forenede Stater Siden USA anerkendte Republikken Kroatien den 7. april 1992 Diplomatpas Officielle pas Nationale pas Brunei Darussalam Siden Brunei Darussalam anerkendte Republikken Kroatien den 21. maj 1992 Diplomatpas Officielle pas Nationale pas

CYPERN

Tredjeland opført på listen i bilag II til forordning (EF) nr. 539/2001 om gennemførelse af visumpligten Dato for gennemførelse af visumpligten Typer rejsedokumenter og visa, der er omfattet af visumpligten Amerikas Forenede Stater Siden Cyperns tiltrædelse af EU den 1. maj 2004 Statsborgere i Republikken Cypern, indehavere af cypriotiske pas Australien Siden Cyperns tiltrædelse af EU den 1. maj 2004 Statsborgere i Republikken Cypern, indehavere af cypriotiske pas

POLEN

Tredjeland opført på listen i bilag II til forordning (EF) nr. 539/2001 om gennemførelse af visumpligten Dato for gennemførelse af visumpligten Typer rejsedokumenter og visa, der er omfattet af visumpligten Amerikas Forenede Stater Siden Polens tiltrædelse af EU den 1. maj 2004 Alle polske statsborgere; alle typer rejsedokumenter

RUMÆNIEN

Tredjeland opført på listen i bilag II til forordning (EF) nr. 539/2001 om gennemførelse af visumpligten Dato for gennemførelse af visumpligten Typer rejsedokumenter og visa, der er omfattet af visumpligten Australien Siden Rumæniens tiltrædelse af EU den 1. januar 2007 Alle rumænske statsborgere uanset dokumenttype eller hensigten med det korte ophold Canada Siden Rumæniens tiltrædelse af EU den 1. januar 2007 Alle rumænske statsborgere uanset dokumenttype eller hensigten med det korte ophold Japan Siden Rumæniens tiltrædelse af EU den 1. januar 2007 — almindelige midlertidige pas — indehavere af almindelige elektroniske pas er omfattet af en midlertidig visumfritagelse (indtil den 31. december 2015) Amerikas Forenede Stater Siden Rumæniens tiltrædelse af EU den 1. januar 2007 Alle rumænske statsborgere uanset dokumenttype eller hensigten med det korte ophold

(1) EFT L 81 af 21.3.2001, s. 1.

(2) EUT L 347 af 20.12.2013, s. 74.